pythainlp/thaigov-v2-corpus-22032023 huggingface dataset:
วันจันทร์ที่ 2 พฤศจิกายน 2563
รมต.อนุชา ลงพื้นที่ อ.ท้ายเหมือง จ.พังงา ชื่นชมการดำเนินโครงการกองทุนหมู่บ้าน ยืนยันรัฐบาลพร้อมให้ความช่วยเหลือส่งเสริมต่อยอดเพื่อเกิดประโยชน์สูงสุดอย่างเป็นรูปธรรมต่อประชาชน
รมต.อนุชา ลงพื้นที่ อ.ท้ายเหมือง จ.พังงา ชื่นชมการดำเนินโครงการกองทุนหมู่บ้าน ยืนยันรัฐบาลพร้อมให้ความช่วยเหลือส่งเสริมต่อยอดเพื่อเกิดประโยชน์สูงสุดอย่างเป็นรูปธรรมต่อประชาชน
วันนี้ (2 พ.ย. 63) เวลา 13.30 น. นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วย นางสาวณัฐธ์ภัสส์ ยงใจยุทธ ที่ปรึกษารัฐมนตรีประจำสำนักนายกรัฐมนตรี นายธนกร วังบุญคงชนะ เลขานุการรัฐมนตรีประจำสำนักนายกรัฐมนตรี พร้อมคณะเดินทางลงพื้นที่ ต.นาเตย อ.ท้ายเหมือง จ.พังงา เพื่อตรวจเยี่ยมและติดตามการดำเนินงานกองทุนหมู่บ้านในไร่ ซึ่งได้ดำเนินงานโครงการตามแนวทางประชารัฐ โดยให้ชุมชนเป็นผู้กำหนดอนาคตและจัดการหมู่บ้านและชุมชนด้วยคุณค่า และภูมิปัญญาของตนเอง โดยคำนึงถึงประโยชน์ของส่วนรวมเป็นหลัก
โอกาสนี้รัฐมนตรีประจำสำนักนายกรัฐมนตรีกล่าวมอบนโยบายแก่ผู้ขับเคลื่อนและดำเนินงานกองทุนหมู่บ้าน ย้ำว่ากองทุนหมู่บ้านเป็นแหล่งพัฒนาองค์ความรู้ พัฒนาคุณภาพชีวิต และสวัสดิการของสมาชิกกองทุนหมู่บ้านและชุมชนเมือง ซึ่งมีกว่า 13 ล้านคนทั่วประเทศ ซึ่งรัฐบาลให้ความสำคัญเป็นอย่างยิ่งกับกองทุนหมู่บ้านในการใช้ประโยชน์จากโครงการฯ เพื่อเพิ่มรายได้ลดรายจ่ายให้กับครอบครัว ในส่วนของการดำเนินงานนั้น ต้องคำนึงถึงประโยชน์ส่วนรวมและคนในพื้นที่เป็นหลัก โดยอาศัยความร่วมมือของภาครัฐ ภาคเอกชน และประชาชนในพื้นที่ เพื่อให้การดำเนินงานของกองทุนมีความเข้มแข็งและมีประสิทธิภาพนำไปสู่เป้าหมายให้ประชาชนในพื้นที่มีความกินดีอยู่ดีมีคุณภาพชีวิตที่ดีขึ้น
รัฐมนตรีประจำสำนักนายกรัฐมนตรี กล่าวต่อไปว่า หมู่บ้านและชุมชนมีความหลายหลายในอาชีพ วิถีชีวิต และภูมิประเทศ ขอให้นำศักยภาพอัตลักษณ์ของแต่ละพื้นที่มาพัฒนาให้ดียิ่งขึ้นไป พร้อมกล่าวชื่นชมการดำเนินกองทุนหมู่บ้านฯ ต.นาเลย ที่ดึงเอาศักยภาพมาเป็นจุดขาย ร่วมมือกันผลักดันทำให้เกิดรายได้สามารถหล่อเลี้ยงคนในชุมชนให้สามารถยืนหยัดด้วยตัวเองได้อย่างเข้มแข็ง ถือเป็นการดำเนินงานที่สอดคล้องกับนโยบายของรัฐบาลที่มุ่งให้ประชาชนมีรายได้จุนเจือครอบครัว มีคุณภาพชีวิตที่ดีอย่างยั่งยืน ยืนยันว่า รัฐบาลพร้อมให้ความช่วยเหลือส่งเสริมต่อยอดการดำเนินการต่างๆ อย่างเต็มกำลังความสามารถเพื่อเกิดประโยชน์สูงสุดอย่างเป็นรูปธรรมต่อประชาชน
จากนั้น รัฐมนตรีประจำสำนักนายกรัฐมนตรีและคณะ ได้เยี่ยมชมกิจการรีสอร์ทประชารัฐ ต.นาเตย อ.ท้ายเหมือง จ.พังงา ซึ่งเป็นการรวมกลุ่มกันของกองทุนหมู่บ้าน จำนวน 9 หมู่บ้าน โดยใช้กลไกของเครือข่ายคณะกรรมการกองทุนหมู่บ้านในระดับตำบลขับเคลื่อนงาน ได้รับการจัดสรรงบประมาณรวมทั้งสิ้น 4,500,000 บาท โดยแบ่งเป็นกองทุนละ 500,000 บาท นอกจากจะเป็นการส่งเสริมการท่องเที่ยวชุมชนแล้ว ยังก่อให้เกิดการสร้างงานในพื้นที่ ประชาชนมีรายได้ และเกิดการพัฒนาตนเองอย่างยั่งยืน และเยี่ยมชมสินค้า OTOP ผลิตภัณฑ์กองทุนหมู่บ้าน เสร็จแล้ว รัฐมนตรีประจำสำนักนายกรัฐมนตรีได้ลงเรือเยี่ยมชมวิถีชุมชนประมงพื้นบ้านซึ่งเป็นอีกหนึ่งกิจกรรมที่น่าสนใจของผู้เดินทางมาพักที่รีสอร์ทแห่งนี้
.......................................................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 2 พฤศจิกายน 2563
รมว.พม. เร่งช่วยเครือข่ายชุมชนใน จ.ภูเก็ต แก้ปัญหาระยะยาวทั้งที่อยู่อาศัยและกองทุนสวัสดิการชุมชน
รมว.พม. เร่งช่วยเครือข่ายชุมชนใน จ.ภูเก็ต แก้ปัญหาระยะยาวทั้งที่อยู่อาศัยและกองทุนสวัสดิการชุมชน
เมื่อวันที่ 1 พ.ย. 63เวลา 11.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ ณ ชุมชนสะพานร่วมพูนผล 1 อำเภอเมือง จังหวัดภูเก็ต เพื่อเยี่ยมชาวชุมชนและรับฟังปัญหาสำคัญต่างๆ พร้อมทั้งหาแนวทางแก้ไขปัญหาร่วมกัน นอกจากนี้ ได้ช่วยเหลือผู้มีรายได้น้อยด้วยการส่งมอบบ้านพอเพียง 47 หลัง และมอบเงินสงเคราะห์ช่วยเหลือผู้ประสบปัญหาทางสังคม 100 ราย
นายจุติ กล่าวว่า กระทรวง พม. ไม่ได้ละเลยปัญหาของพี่น้องประชาชน โดยมีสำนักงานพัฒนาสังคมและความมั่นคงของมนุษย์จังหวัดภูเก็ต ทำงานช่วยเหลืออย่างเต็มที่ สำหรับปัญหาของจังหวัดภูเก็ตมาจากปัญหาอาชีพและรายได้ที่ลดลงอย่างมาก เนื่องจากสถานการณ์โรคโควิด-19 ทำให้ชาวต่างชาติจำนวนมากไม่สามารถเดินทางเข้ามาท่องเที่ยวได้ อีกทั้งธุรกิจ ร้านค้าต่างๆต้องปิดกิจการ เกิดการเลิกจ้างงานจำนวนมาก ซึ่งรัฐบาลไม่ได้นิ่งนอนใจในการให้ความช่วยเหลือต่างๆโดยกระทรวง พม. ได้สำรวจประชาชนที่เดือดร้อนและจะช่วยส่งเสริมอาชีพเพื่อสร้างรายได้เพิ่มขึ้น อีกทั้งจะสนับสนุนการจัดตั้งกองทุนประกอบอาชีพในชุมชน สำหรับเด็กนักเรียนที่ได้รับผลกระทบ จะมีการจัดตั้งกองทุนการศึกษาในชุมชนอีกด้วย
นายจุติ กล่าวเพิ่มเติมว่า วันนี้ ได้มารับฟังปัญหาต่างๆ จากเครือข่ายชุมชนในพื้นที่จังหวัดภูเก็ต โดยเฉพาะปัญหาที่อยู่อาศัย เนื่องจากมีชุมชนจำนวนมากและกว่า 2,000 ครัวเรือน ที่ตั้งอยู่บนป่าชายเลนซึ่งเป็นที่ดินของรัฐ จึงมีเพียงทะเบียนบ้านชั่วคราว ทำให้ไม่สามารถสร้างสาธารณูปโภคเข้าถึงชุมชนได้อย่างเต็มที่ และทำให้ค่าน้ำประปา-ไฟฟ้า มีราคาแพง โดยกระทรวง พม. จะประสานจังหวัดและหน่วยงานที่เกี่ยวข้อง เพื่อให้มีการใช้ประโยชน์ในที่ดินของรัฐตามโครงการจัดที่ดินทำกินให้ชุมชนตามนโยบายรัฐบาล (คทช.) สำหรับการแก้ปัญหาที่อยู่อาศัยในระยะยาวต่อไป อีกทั้งกฎหมายเกี่ยวกับกองทุนสวัสดิการชุมชน ถือว่าเป็นประกันสังคมภาคประชาชน ที่ต้องการให้มีการรับรองอย่างถูกต้องโดยกระทรวง พม. จะมอบหมายให้สถาบันพัฒนาองค์กรชุมชน(องค์การมหาชน) หรือ พอช. ศึกษาในรายละเอียดและเสนอร่างกฎหมายควบคู่กับภาคประชาชนต่อไป
วันจันทร์ที่ 2 พฤศจิกายน 2563
‘สุชาติ’ มอบ ผู้ช่วยรัฐมนตรีฯ เร่งยกระดับช่างมืออาชีพรับธุรกิจโรงแรม จ.ภูเก็ต ฟื้นตัวหลังโควิด -19 คลี่คลาย
รัฐมนตรีสุชาติ ชมกลิ่น มอบหมาย ผู้ช่วยรัฐมนตรีประจำกระทรวงแรงงาน ตรวจเยี่ยมให้กำลังใจผู้เข้ารับการฝึกอบรม หลักสูตร “การบริหารงานช่างอย่างมืออาชีพ” รองรับภาคธุรกิจบริการ โรงแรมและการท่องเที่ยวฟื้นตัวภายหลังโควิด -19 คลี่คลาย
เมื่อวันที่ 2 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมาย นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน เป็นประธานกล่าวในการตรวจเยี่ยมให้กำลังใจผู้เข้ารับการฝึกอบรมหลักสูตร “การบริหารงานช่างอย่างมืออาชีพ” ณ โรงแรมพูลแมนภูเก็ต พันวา บีช รีสอร์ท จังหวัดภูเก็ต โดยมี นายธวัช เบญจาทิกุล อธิบดีกรมพัฒนาฝีมือแรงงาน และผู้อำนวยการสถาบันพัฒนาฝีมือแรงงาน 21 ภูเก็ต เข้าร่วมในครั้งนี้ด้วย โดยผู้ช่วยรัฐมนตรีประจำกระทรวงแรงงาน กล่าวว่า รัฐบาลภายใต้การนำของท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้ให้ความสำคัญในการพัฒนาเศรษฐกิจประเทศ โดยการส่งเสริมและพัฒนาทักษะฝีมือแรงงาน ในวันนี้ ท่านสุชาติ ชมกลิ่น รัฐมนตรีว่าการกระทรวงแรงงาน จึงได้มอบหมายให้ผมมาพบปะกับผู้เข้ารับการฝึกอบรมหลักสูตร “การบริหารงานช่างอย่างมืออาชีพ” ผมขอชื่นชมและให้กำลังใจทุกท่าน เพราะการพัฒนาฝีมือแรงงานของช่างโรงแรม นับว่าเป็นกลไกสำคัญอย่างยิ่งในการดูแลงานซ่อมบำรุงของโรงแรมทั้งระบบไฟ ระบบน้ำ ระบบปรับอากาศ ให้สามารถใช้งานได้อย่างต่อเนื่อง โดยเฉพาะอย่างยิ่งถ้าโรงแรมมีหัวหน้าช่างที่มีความรู้ ทักษะความสามารถในการบริหารจัดการงานช่างอย่างเป็นระบบและมีประสิทธิภาพด้วยแล้วงานบริการต่าง ๆ ของโรงแรมจะเป็นไปด้วยความเรียบร้อยมีประสิทธิภาพ ได้รับความพึงพอใจจากลูกค้า ลดปัญหาข้อร้องเรียน ลดการสูญเสีย รวมทั้งต้นทุนการดำเนินงาน
“ผมขอชื่นชมกรมพัฒนาฝีมือแรงงาน โดยสถาบันพัฒนาฝีมือแรงงาน 21 ภูเก็ต และภาคเอกชนที่เกี่ยวข้อง ที่ร่วมกันช่วยเหลือสถานประกอบกิจการโรงแรมซึ่งได้รับผลกระทบโดยตรง อันเนื่องมาจากสถานการณ์การแพร่ระบาดของโรคโควิด – 19 ในการพัฒนายกระดับความรู้ความสามารถให้แก่หัวหน้าช่างโรงแรม” นายสุรชัย กล่าว
วันจันทร์ที่ 2 พฤศจิกายน 2563
‘รมช.ประภัตร’ เดินหน้าปรับปรุงท่าเทียบเรือภูเก็ต หนุนสร้างมาตรฐานสินค้าประมงปลอดภัย
‘รมช.ประภัตร’ เดินหน้าปรับปรุงท่าเทียบเรือภูเก็ต หนุนสร้างมาตรฐานสินค้าประมงปลอดภัย ดันเป็นแหล่งท่องเที่ยวสร้างรายได้อย่างยั่งยืน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ติดตามการดำเนินงานองค์การสะพานปลาท่าเทียบเรือภูเก็ต ถนนศรีสุทัศน์ ตำบลรัษฎา อำเภอเมือง จ.ภูเก็ต โดยมี ดร.มณเฑียร อินทร์น้อย ผู้อำนวยการองค์การสะพานปลา คณะผู้บริหาร หน่วยงานที่เกี่ยวข้อง ให้การต้อนรับ ว่า รัฐบาลได้อนุมัติงบประมาณ ดำเนินโครงการปรับปรุงสุขอนามัยท่าเทียบเรือประมงภูเก็ต จำนวน 299,070,000 บาท เพื่อพัฒนาคุณภาพสัตว์น้ำ ตามนโยบายสำคัญของกระทรวงเกษตรและสหกรณ์ที่ขับเคลื่อนมาอย่างต่อเนื่อง คืออาหารปลอดภัย (Food Safety) และส่งเสริมการส่งออก ซึ่งมีเป้าหมายพัฒนาคุณภาพสัตว์น้ำให้ได้มาตรฐานทเพื่อกระตุ้นเศรษฐกิจท้องถิ่น เพิ่มการจ้างงาน และก่อให้เกิดมูลค่าเพิ่ม เพิ่มขีดความสามารถในการแข่งขันการส่งออกสัตว์น้ำ รวมทั้งผลักดันให้จังหวัดภูเก็ตเป็นศูนย์กลางด้านการประมงทูน่าในภูมิภาค และปรับปรุงสภาพแวดล้อมโดยรอบพื้นที่โครงการให้มีมาตรฐานเหมาะสมกับชีวิตความเป็นอยู่ของประชาชน และเป็นเมืองท่องเที่ยวนานาชาติของประเทศ
นายประภัตร กล่าวเพิ่มเติมว่า พื้นที่ท่าเทียบเรือประมงภูเก็ตเป็นพื้นที่ที่มีศักยภาพสามารถสร้างมูลค่าให้กับประชาชนได้ อย่างไรก็ตามพื้นที่ดังกล่าวตั้งอยู่บริเวณที่ดินป่าสงวนแห่งชาติ เนื้อที่รวม 370 ไร่ ที่องค์การสะพานปลาได้รับอนุญาตให้ใช้ประโยชน์จากกรมป่าไม้ กระทรวงทรัพยากรธรรมชาติและสิ่งแวดล้อม ซึ่งขณะนี้กรมทรัพยากรธรรมชาติฯ ได้ขอคืนพื้นที่ป่าดังกล่าวประมาณ 198 ไร่ ที่ทางองค์การสะพานปลาไม่ได้ใช้ประโยชน์ ดังนั้น ตนในฐานะกำกับดูแลองค์การสะพานปลาจึงได้ลงพื้นที่เพื่อรับฟังปัญหาร่วมกับผู้กอบการท่าเรือ โดยมีข้อสรุปร่วมกันที่จะพัฒนา ปรับปรุงท่าเทียบเรือให้มีมาตรฐาน เป็นแหล่งท่องเที่ยวที่สำคัญ ตลอดจนให้เจ้าหน้าที่เร่งเจรจากับผู้เช่าที่หมดสัญญาแล้ว ให้ทำการรื้อถอนเพื่อพัฒนาให้เกิดประโยชน์สูงสุดเป็นตลาดค้าสัตว์น้ำครบวงจรต่อไป
“จากการรับฟังในวันนี้เห็นถึงศักยภาพพื้นที่สะพานปลา ซึ่งต้องร่วมกันพัฒนาให้เกิดประโยชน์สูงสุดและขอความร่วมมือจากทุกหน่วยงาน ผู้ประกอบการ รวมทั้งผู้อยู่อาศัย โดยต้องมีการปรับภูมิทัศน์ให้สะอาด ขุดลอกเส้นทางน้ำ จัดสรรพื้นที่อย่างเป็นระเบียบ เพื่อผลักดันให้เป็นแหล่งกระจายสินค้าประมง และเป็นแหล่งท่องเที่ยวเชิงนิเวศ และดึงดูดนักลงทุนทั้งในและต่างประเทศ สร้างรายได้ ตลาดให้ชุมชนอย่างยั่งยืน” นายประภัตร กล่าว
สำหรับท่าเทียบเรือภูเก็ต มีท่าเทียบเรือความยาว 880 เมตร พร้อมระบบผลิตน้ำสะอาดและระบบบำบัดน้ำทิ้ง ด้านระบบสุขอนามัยท่าเทียบเรือประมงภูเก็ตเป็นท่าเทียบเรือที่ได้มาตรฐานด้านสุขอนามัย มีระบบผลิตน้ำสะอาด ซึ่งมีคุณภาพตามเกณฑ์มาตรฐานด้านสุขลักษณะที่ดี ตามประกาศกรมประมงและยังมีระบบบำบัดน้ำทิ้ง เพื่อให้คุณภาพน้ำทิ้ง ที่ปล่อยลงสู่สาธารณะจากท่าเทียบเรือประมง มีคุณภาพตามข้อกำหนด มาตรฐานประกาศกระทรวงทรัพยากรธรรมชาติและสิ่งแวดล้อม มีการจัดตั้งศูนย์ปฏิบัติการณ์ด้านสุขอนามัย เพื่อตรวจสอบระบบการปฏิบัติงาน รวมถึงมีการให้บริการเรือประมงเทียบท่าเพื่อขนถ่ายสัตว์น้ำ สถานที่จำหน่ายสัตว์น้ำ อีกทั้ง มีมาตรการ และโครงการที่สำคัญ คือการตรวจสอบฟอร์มาลีนในสัตว์น้ำเพื่อสร้างความมั่นใจให้กับผู้บริโภคอาหารทะเล
วันจันทร์ที่ 2 พฤศจิกายน 2563
รมว.วธ. ร่วมกิจกรรมตักบาตรรับรุ่งอรุณ ณ วัดตะพังเงิน อุทยานประวัติศาสตร์สุโขทัย จังหวัดสุโขทัย
รมว.วธ. ร่วมกิจกรรมตักบาตรรับรุ่งอรุณ ณ วัดตะพังเงิน อุทยานประวัติศาสตร์สุโขทัย จังหวัดสุโขทัย
วันที่ ๑ พฤศจิกายน ๒๕๖๓ เวลา ๐๕.๔๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม และผู้บริหารกระทรวงวัฒนธรรม ร่วมกิจกรรมตักบาตรรับรุ่งอรุณ ณ วัดตะพังเงิน อุทยานประวัติศาสตร์สุโขทัย จังหวัดสุโขทัย โดยมี หัวหน้าส่วนราชการในท้องถิ่น และประชาชน เข้าร่วมกิจกรรมด้วย
วันจันทร์ที่ 2 พฤศจิกายน 2563
รมว.วธ.เป็นประธานเปิดงาน "รื่นเริง แสงศิลป์ อเมซิ่ง สุขสยาม"
รมว.วธ.เป็นประธานเปิดงาน "รื่นเริง แสงศิลป์ อเมซิ่ง สุขสยาม"
วันที่ ๓๐ ตุลาคม ๒๕๖๓ เวลา ๑๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงาน "รื่นเริง แสงศิลป์ อเมซิ่ง สุขสยาม" โดยมี ผู้บริหารไอคอนสยาม ผู้บริหารเมืองสุขสยาม และผู้แทนหน่วยงานที่เกี่ยวข้อง เข้าร่วม ณ บริเวณลานเมือง ชั้น G เมืองสุขสยาม ไอคอนสยาม
วันจันทร์ที่ 2 พฤศจิกายน 2563
รมช.ธรรมนัส เยี่ยมชมโครการการปรับเปลี่ยนพื้นที่เกษตรเชิงเดี่ยว
รมช.ธรรมนัส เยี่ยมชมโครการการปรับเปลี่ยนพื้นที่เกษตรเชิงเดี่ยว เป็นเกษตรผสมผสาน เพื่อสร้างความเข้มแข็งให้แก่เกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเยี่ยมชมโครการการปรับเปลี่ยนพื้นที่เกษตรเชิงเดี่ยว (ปลูกปาล์มน้ำมัน) เป็นเกษตรผสมผสาน พร้อมพบปะเกษตรกร ณ ศูนย์ถ่ายทอดเทคโนโลยีการพัฒนาที่ดินประจำตำบลปกาสัย อ.เหนือคลอง จ.กระบี่ ว่า จากนโยบายของกระทรวงเกษตรและสหกรณ์ ในการดำเนินการบริหารจัดการพื้นที่เกษตรตามแผนที่การเกษตรเชิงรุก (Zoning by Agri-Map) มีวัตถุประสงค์เพื่อสนับสนุน ส่งเสริมให้เกษตรกรปรับเปลี่ยนการผลิตในพื้นที่ไม่เหมาะสม เป็นการผลิตที่เหมาะสมสอดคล้องกับศักยภาพของพื้นที่ตลาดและตามแนวทางเศรษฐกิจพอเพียง โดยมีหน่วยงานต่างๆ บูรณาการร่วมกัน ได้แก่ กรมพัฒนาที่ดิน ร่วมกับ กรมประมง กรมปศุสัตว์ กรมวิชาการเกษตร กรมส่งเสริมการเกษตร กรมส่งเสริมสหกรณ์ กรมหม่อนไหม สำนักงานการปฏิรูปที่ดินเพื่อเกษตรกรรม กรมตรวจบัญชีสหกรณ์ และการยางแห่งประเทศไทย ซึ่งมีสำนักงานเศรษฐกิจการเกษตร (สศก.) ติดตามประเมินผลโครงการ
“โดยจะใช้แนวคิดในการทำเกษตรทฤษฎีใหม่ ยึดหลักปรัชญาของเศรษฐกิจพอเพียงของในหลวงรัชกาลที่ 9 โดยมีแนวคิดในการทำงาน คือ "คิด ทำ สำเร็จ บอกต่อ" โดยปรับเปลี่ยนพื้นที่จากพื้นที่ที่ไม่เหมาะสมสำหรับปลูกปาล์มน้ำมัน มาทำเกษตรผสมผสาน พร้อมทั้งนำเทคโนโลยีมาใช้อย่างเหมาะสมกับพื้นที่และไม่ทำลายสิ่งแวดล้อม เริ่มจากการทำนาน้ำน้อย การปลูกข้าวในบ่อซีเมนต์ สร้างโรงสีข้าว เพื่อสีข้าวไว้บริโภค และให้บริการสีข้าวแก่เกษตรกรในชุมชน ไม่ใช้ปุ๋ยเคมีเปลี่ยนมาใช้ปุ๋ยอินทรีย์ผลิตผักอินทรีย์ นำมูลสัตว์และวัสดุเหลือใช้ทางการเกษตร เพื่อลดต้นทุนการผลิต และทำสารไล่แมลงจากพืชสมุนไพรในระบบการปลูกพืช” ร้อยเอก ธรรมนัส กล่าว
ปัจจุบันมีสมาชิกศูนย์ถ่ายทอดเทคโนโลยีพัฒนาที่ดินดังกล่าว จำนวน 65 ราย โดยเกษตรกรที่เป็นสมาชิก ได้นำหลักแนวคิดดังกล่าวไปปฏิบัติในพื้นที่ของตนเองจนเกิดรายได้อย่างยั่งยืนแก่ตนเองและครอบครัว ซึ่งทำให้มีคุณภาพชีวิตที่ดีขึ้น สามารถพึ่งพาตนเองได้ เกษตรกรมีความต้องการที่จะผลิตอาหารที่มีความปลอดภัยให้แก่ผู้บริโภค เป็นแปลงต้นแบบการบริหารพื้นที่ และกลุ่มเกษตรกรตามแนวเศรษฐกิจพอเพียง เป็นแหล่งศึกษาเรียนรู้ และขยายผลสู่เกษตรกรในพื้นที่อื่นๆ นำไปปฏิบัติ เพื่อทำให้เกิดการพัฒนาอย่างยั่งยืน และภายในงานยังได้มอบบัตรดินดีแก่เกษตรกร จำนวน 5 ราย อีกด้วย
วันจันทร์ที่ 2 พฤศจิกายน 2563
รมว.พม. รับแก้ปัญหาน้ำประปาราคาสูง-น้ำท่วม ให้ชาวชุมชนเอื้ออาทรภูเก็ต(ถลาง)
รมว.พม. รับแก้ปัญหาน้ำประปาราคาสูง-น้ำท่วม ให้ชาวชุมชนเอื้ออาทรภูเก็ต(ถลาง)
เมื่อวันที่1 พ.ย. 63เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เดินทางลงพื้นที่เยี่ยมชาวชุมชนบ้านเอื้ออาทรภูเก็ต (ถลาง) เพื่อรับฟังปัญหาสำคัญของชุมชน ได้แก่ ราคาน้ำประปาราคาสูงและนำ้ท่วม พร้อมทั้งร่วมกันหาแนวทางแก้ไขปัญหาดังกล่าว โดยมี คณะผู้บริหารกระทรวงการพัฒนาสังคมและความมั่นคงของมนุษย์ (พม.) และการเคหะแห่งชาติ (กคช.) นายพิเชษฐ์ ปาณะพงศ์ รองผู้ว่าราชการจังหวัดภูเก็ต นางอัญชี วานิช เทพบุตร อดีตสมาชิกสภาผู้แทนราษฎรจังหวัดภูเก็ต และหน่วยงานที่เกี่ยวข้องเข้าร่วม
นายจุติ กล่าวว่า วันนี้ ได้มาลงพื้นที่ด้วยตนเอง ก่อนการประชุมคณะรัฐมนตรี ทำให้รับรู้ รับทราบถึงปัญหาที่เกิดขึ้น ซึ่งเราจะต้องแก้ปัญหาที่ต้นเหตุ ไม่ใช่ปลายเหตุและจากไป สำหรับปัญหาบางส่วน สามารถแก้ไขได้ด้วยองค์กรของเราเอง แต่ในบางส่วนต้องแก้ไขด้วยการบูรณาการร่วมกับหลายภาคส่วน ทั้งนี้ ตนมีความตั้งใจว่าจะทำงานด้วยความทุ่มเทและเต็มที่ โดยสิ่งที่ได้รับมอบหมาย ไม่ว่าจะเป็นเรื่องที่สามารถแก้ไขได้ หรือเรื่องที่จะต้องประสานการแก้ไข และจะนำเข้าประชุมในคณะรัฐมนตรีต่อไป
นายจุติ กล่าวต่อไปว่า สำหรับปัญหาชุมชนเรื่องน้ำประปาราคาสูง จากเดิมที่มีราคา 10 กว่าบาท แล้วขึ้นราคาเป็น 30 กว่าบาท ซึ่งเพิ่มขึ้นมากพอสมควร เรื่องนี้จะต้องนำไปเจรจากับการประปาส่วนภูมิภาค โดยจะนำเข้าสู่การประชุมคณะรัฐมนตรี และเมื่อรัฐบาลรับทราบแล้ว จะทำให้รู้แนวทางการแก้ไข หากไม่สามารถแก้ไขราคาน้ำประปาให้เท่ากับราคาเดิมได้ เราจะจัดหาเจ้าหน้าที่เข้ามาดูแลเรื่องนี้โดยเฉพาะ ขณะเดียวกัน ปัญหาน้ำท่วมชุมชน ต้องขอความกรุณาจากหน่วยงานท้องถิ่นให้เข้ามาช่วยเหลือตรงนี้ โดยต้องประสานกับทางนายกเทศมนตรีและจังหวัดว่ามีงบประมาณในการให้ความช่วยเหลืออย่างไร ส่วนการระบายน้ำ ต้องประสานกับกรมทางหลวงว่าจะดำเนินการอย่างไร และจะนำปัญหานี้ไปเสนอในที่ประชุมคณะรัฐมนตรีต่อไป
นายจุติ กล่าวเพิ่มเติมว่า นายกรัฐมนตรีได้ให้นโยบายใหม่ 2 เรื่อง คือ ให้รัฐมนตรีแต่ละกระทรวงลงพื้นที่เพื่อกำกับดูแลและช่วยเหลือประชาชนในพื้นที่จังหวัดต่างๆ และให้ทุกกระทรวงที่เกี่ยวข้องต้องทำเรื่องเสนอผลงานทุก 3 เดือน ซึ่งตนจะติดตามปัญหาและแก้ไขให้ดีที่สุด โดยจะติดตามปัญหาอย่างใกล้ชิดจนกว่าจะได้รับการช่วยเหลือและแก้ไขปัญหาในที่สุด
วันจันทร์ที่ 2 พฤศจิกายน 2563
รมช.ธรรมนัส โครงการขับเคลื่อนงานแก้ไขปัญหาการใช้ประโยชน์ที่ดินในเขตปฏิรูปที่ดินจังหวัดภูเก็ต
รมช.ธรรมนัส โครงการขับเคลื่อนงานแก้ไขปัญหาการใช้ประโยชน์ที่ดินในเขตปฏิรูปที่ดินจังหวัดภูเก็ต เพื่อแก้ไขและปรับปรุง เพื่อเป็นประโยชน์สูงสุดแก่พี่น้องเกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานโครงการขับเคลื่อนงานแก้ไขปัญหาการใช้ประโยชน์ที่ดินในเขตปฏิรูปที่ดินจังหวัดภูเก็ตณโรงเรียนเทศบาลเมืองป่าตอง(บ้านไสน้ำเย็น)ตำบลป่าตองอำเภอกะทู้จังหวัดภูเก็ตว่าเนื่องจากจังหวัดภูเก็ตเป็นเมืองท่องเที่ยวระดับโลกมีนักท่องเที่ยวทั้งชาวไทยและต่างประเทศเดินทางมาท่องเที่ยวเป็นจำนวนมากในแต่ละปีทำให้มีการใช้ทรัพยากรด้านต่างๆเพื่อรองรับอุตสาหกรรมการท่องเที่ยวเพิ่มขึ้นโดยเฉพาะทรัพยากรด้านที่ดินซึ่งพื้นที่เขตปฏิรูปที่ดินจังหวัดภูเก็ตส่วนใหญ่ตั้งอยู่ในพื้นที่ที่มีทิวทัศน์สวยงามตามธรรมชาติทำให้มีการนำที่ดินไปประกอบกิจการที่เกี่ยวเนื่องกับการท่องเที่ยวเช่นโรงแรมที่พักสถานบริการร้านค้าร้านอาหารเป็นต้นซึ่งไม่เป็นไปตามระเบียบคณะกรรมการปฏิรูปที่ดินเพื่อเกษตรกรรมและทางส.ป.ก.ภูเก็ตจะต้องดำเนินการตามระเบียบฯในการสั่งให้สิ้นสิทธิการเข้าทำประโยชน์ในที่ดินพร้อมเพิกถอนหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)และการดำเนินการต่อเนื่องทั้งคดีแพ่งและอาญาซึ่งไม่เป็นผลดีต่อเกษตรกรที่ต้องสูญเสียที่ดินทำกิน
“จากนโยบายของทางกระทรวงเกษตรฯว่าในพื้นส.ป.ก.ภูเก็ตที่เป็นโรงแรมจะไม่มีการทุบทำลายโรงแรมแต่จะหาแนวทางที่เกิดประโยชน์ร่วมกันอาจปรับแก้กฎหมายให้เหมาะสมกับบริบทของพื้นที่การดำเนินการปรับเปลี่ยนพื้นที่ในเขตปฏิรูปที่ดินที่ไม่เหมาะสมกับการทำการเกษตรและกำหนดแนวทางแก้ไขปัญหาเช่นมีการเก็บค่าเช่าที่ที่ไม่ได้ทำการเกษตรในอัตราค่าเช่าที่แตกต่างจากพื้นที่ทำการเกษตรและนำเงินมาเข้ากองทุนการปฏิรูปที่ดินเพื่อเกษตรกรรมเพื่อนำไปช่วยเหลือคนในพื้นที่ต่อไปเป็นต้นดังนั้นในวันนี้จึงได้มาดำเนินการรับฟังคนในพื้นที่เพื่อหาแนวทางที่จะนำไปสู่การปรับปรุงระเบียบกฎหมายของส.ป.ก.ให้สอดคล้องกับพื้นที่ตอบสนองกับความต้องการทันต่อการเปลี่ยนแปลงเป็นประโยชน์สูงสุดแก่พี่น้องเกษตรกร”ร้อยเอกธรรมนัสกล่าว
นายวิณะโรจน์ทรัพย์ส่งสุขเลขาธิการสำนักงานการปฏิรูปที่ดินเพื่อเกษตรกรรมกล่าวเพิ่มเติมว่าจังหวัดภูเก็ตมีพื้นที่ประกาศเขตปฏิรูปที่ดินรวม3อำเภอ13ตำบลเนื้อที่ประมาณ32,372ไร่เนื้อที่ดำเนินการปฏิรูปที่ดินประมาณ13,070ไร่และได้ดำเนินการจัดที่ดินให้แก่เกษตรกรไปแล้วจำนวน474ราย571แปลงเนื้อที่ประมาณ8,202ไร่มีการเพิกถอนส.ป.ก.4-01จำนวน132ราย160แปลงเนื้อที่2,676ไร่และมีการดำเนินการทางคดีตั้งแต่ต้นจนถึงปัจจุบันดังนี้คดีแพ่ง19คดีคดีปกครอง57คดีคดีอาญา17คดีรวมจำนวน93คดี อีกทั้งภายในงานยังมีการแสดงนิทรรศการการใช้ประโยชน์ที่ดินในเขตปฏิรูปที่ดินจังหวัดภูเก็ตมีการมอบนโยบายและรับฟังข้อเสนอแนะการขับเคลื่อนงานแก้ไขปัญหาการใช้ประโยชน์ที่ดินในเขตปฏิรูปที่ดินจังหวัดภูเก็ตพร้อมพบปะเกษตรกรที่ได้รับการจัดที่ดินจากส.ป.ก.ภูเก็ตเพื่อรับฟังสภาพปัญหาและข้อเสนอแนะ
วันจันทร์ที่ 2 พฤศจิกายน 2563
รมว.พม. นำทัพ พม. ร่วมขับเคลื่อน พังงาแห่งความสุข พร้อมแก้ปัญหาชุมชนและที่อยู่อาศัย
รมว.พม. นำทัพ พม. ร่วมขับเคลื่อน พังงาแห่งความสุข พร้อมแก้ปัญหาชุมชนและที่อยู่อาศัย
เมื่อวันที่ 31 ต.ค. 63เวลา 15.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เดินทางลงพื้นที่ ณ นิคมสร้างตนเองท้ายเหมือง จังหวัดพังงา เพื่อรับฟังข้อเสนอของเวทีสมัชชาพังงาแห่งความสุข เป็นเวทีชุมชนของภาคีเครือข่ายในพื้นที่ที่ร่วมกันขับเคลื่อนงาน "พังงาแห่งความสุข" นอกจากนี้ ได้มอบความช่วยเหลือต่างๆ สำหรับกลุ่มเป้าหมายที่ประสบปัญหาความเดือดร้อนได้แก่ ป้ายบ้านพอเพียงชนบทระดับจังหวัด 232 ครัวเรือน หนังสืออนุญาตให้เข้าทำประโยชน์ในเขตนิคมสร้างตนเอง (นค.3) เงินสงเคราะห์ นมผงเด็ก และผ้าอ้อมสำเร็จรูปสำหรับผู้ป่วยติดเตียง เป็นต้น อีกทั้งได้มอบพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ธงชาติไทย และธงพระปรมาภิไธย ย่อ ว.ป.ร. (ธงในหลวง)
นายจุติ กล่าวว่า วันนี้ กระทรวง พม. ได้มาลงพื้นที่จังหวัดพังงา ตามนโยบายรัฐบาล เพื่อมารับฟังปัญหาของพี่น้องประชาชนถึงในพื้นที่ โดยนายกรัฐมนตรี กล่าวว่าปัญหาใดที่จังหวัดไม่สามารถจัดการได้ ให้นำเสนอเข้าคณะรัฐมนตรี และทุก 3 เดือนให้ทุกหน่วยงานราชการที่มีส่วนรับผิดชอบ ดำเนินการสรุปความก้าวหน้าในการแก้ปัญหาเพื่อส่งเข้าคณะรัฐมนตรี สำหรับพังงาแห่งความสุข ถือว่าเป็นจุดขายและสัญลักษณ์ว่า พังงาเป็นจังหวัดที่มีความสุขมากที่สุดเป็นอันดับ 2 ของประเทศ ที่นำรายได้เข้าประเทศเป็นจำนวนมาก ฉะนั้น การอนุรักษ์ทรัพยากรทางธรรมชาติและสิ่งแวดล้อม จึงมีความจำเป็นอย่างยิ่งที่ต้องรักษาไว้อย่างยั่งยืน เพื่อให้ลูกหลานได้มีรายได้อย่างต่อเนื่อง ตามข้อเสนอของสมัชชาพังงาแห่งความสุข อีกทั้งให้มีการใช้เทคโนโลยีและการสื่อสารออนไลน์สำหรับอาชีพใหม่จากผลกระทบของสถานการณ์โรคโควิด-19
นายจุติ กล่าวเพิ่มเติมว่า นอกจากนี้ จากการรับฟังความต้องการต่างๆ ของประชาชนในพื้นที่ ตนเห็นว่า กระทรวง พม. พร้อมพัฒนาศักยภาพของประชาชน รวมถึงการหาอาชีพ สร้างรายได้ ให้กับผู้มีรายได้น้อย รวมทั้งสนับสนุนให้เกิดการพัฒนาชุมชนให้เข้มแข็งอย่างยั่งยืน อาทิ ด้านสังคม การศึกษา และสิ่งแวดล้อม โดยทำงานร่วมกันกับภาคีเครือข่าย อาทิ กรณีผู้สูงอายุในพื้นที่มีจำนวนเพิ่มมากขึ้น จึงควรเพิ่มอาสาสมัครพัฒนาสังคมและความมั่นคงของมนุษย์ (อพม.) เป็น 2 เท่า เพื่อที่จะได้รับการฝึกอบรมเพื่อดูแลผู้สูงอายุให้ทั่วถึงมากยิ่งขึ้น
วันจันทร์ที่ 2 พฤศจิกายน 2563
วธ.หนุนชุมชนคุณธรรมฯ ต้นแบบ “วัดมงคลวราราม” จ.ภูเก็ต นำ “พลังบวร”ส่งเสริมท่องเที่ยวชุมชน-แหล่งเรียนรู้เชิงวัฒนธรรม สร้างอาชีพ-รายได้สู่ท้องถิ่น
วธ.หนุนชุมชนคุณธรรมฯ ต้นแบบ “วัดมงคลวราราม” จ.ภูเก็ต
นำ “พลังบวร”ส่งเสริมท่องเที่ยวชุมชน-แหล่งเรียนรู้เชิงวัฒนธรรม สร้างอาชีพ-รายได้สู่ท้องถิ่น
วันที่ ๒ พฤศจิกายน ๒๕๖๓ ที่จังหวัดภูเก็ต ก่อนการประชุมคณะรัฐมนตรีอย่างเป็นทางการนอกสถานที่ (ครม.สัญจร) กลุ่มจังหวัดภาคใต้ฝั่งอันดามัน ในวันที่ ๓ พฤศจิกายน ๒๕๖๓ นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรมและผู้บริหารกระทรวงวัฒนธรรม (วธ.) เดินทางไปติดตามผลการดำเนินงานการสร้างความเข้มแข็งของพลังบวร เพื่อความมั่นคง มั่งคั่ง ยั่งยืนของชุมชนคุณธรรมน้อมนำหลักปรัชญาเศรษฐกิจพอเพียง “บวร On Tour” ณ ชุมชนคุณธรรมวัดมงคลวราราม (วัดในยาง) ตำบลสาคู อำเภอถลาง จังหวัดภูเก็ต โดยมีนายกิตติกร ประทีป ณ ถลาง นายกองค์การบริหารส่วนตำบลสาคู หัวหน้าส่วนราชการ ผู้บริหารสถาบันการศึกษา หน่วยงานในพื้นที่และคณะกรรมการชุมชนคุณธรรมฯ ให้การต้อนรับ โดยนางเจียมจิตต์ ศิริสวัสดิ์ ผู้นำชุมชนคุณธรรมวัดมงคลวราราม กล่าวรายงาน ผลการดำเนินงานของชุมชนคุณธรรม หลังจากนั้นได้นำชมการแสดงทางวัฒนธรรม การสาธิตภูมิปัญญาท้องถิ่นและผลิตภัณฑ์ชุมชน
นายอิทธิพล กล่าวว่า ตามที่รัฐบาลมอบหมายให้กระทรวงวัฒนธรรม (วธ.) เป็นหน่วยงานหลักร่วมกับหน่วยงาน องค์กรที่เกี่ยวข้องนำหลักการ “บวร:บ้าน วัด ราชการ/โรงเรียน” มาเป็นกลไกขับเคลื่อนและเป็นศูนย์กลางการบูรณาการความร่วมมือและส่งเสริมพัฒนาชุมชนคุณธรรมฯ รวมถึงเป็นศูนย์กลางการส่งต่อข้อมูลข่าวสารของภาครัฐและเอกชน และนำหลักธรรมทางศาสนามาเป็นเครื่องยึดเหนี่ยวจิตใจพร้อมกับน้อมนำหลักปรัชญาของเศรษฐกิจพอเพียงเป็นหลักในการดำเนินชีวิตและร่วมกันสืบสาน รักษา ต่อยอดวัฒนธรรมและประเพณีที่ดีงามไว้ ดังนั้น วธ.จึงจัดโครงการบวร On Tour ขึ้น เพื่อส่งเสริมนโยบาย“ไทยเที่ยวไทย” ของรัฐบาล ช่วยกระตุ้นเศรษฐกิจของประเทศและพัฒนาต่อยอดทุนทางวัฒนธรรมตามรอยศาสตร์พระราชาสร้างชุมชนเข้มแข็งอย่างยั่งยืนทั่วประเทศ โดยเริ่มต้นที่ชุมชนต้นแบบนำร่องจังหวัดละ ๑ ชุมชน รวม ๗๖ ชุมชน และตั้งเป้าหมายจะขยายต่อไป
รัฐมนตรีว่าการกระทรวงวัฒนธรรม กล่าวอีกว่า ปัจจุบันจังหวัดภูเก็ตมีชุมชนคุณธรรมทั้งหมด ๖๒ แห่ง แบ่งเป็นชุมชนคุณธรรมระดับส่งเสริม ๑๕ แห่ง ชุมชนคุณธรรมระดับคุณธรรม ๒๙ แห่ง และชุมชนคุณธรรมระดับต้นแบบ ๑๘ แห่ง ซึ่งในส่วนของชุมชนคุณธรรมวัดมงคลวราราม เป็น ๑ ใน ๑๐๐ ชุมชนคุณธรรมต้นแบบนำร่องที่ได้รับรางวัลระดับประเทศที่ได้ใช้ “พลังบวร” ในการนำทุนทางวัฒนธรรมที่ดีงามที่เป็นอัตลักษณ์ของท้องถิ่นมาต่อยอดส่งเสริมการท่องเที่ยวชุมชน สร้างแหล่งเรียนรู้ และเส้นทางท่องเที่ยวทางวัฒนธรรม รวมทั้งการเป็นเจ้าบ้านที่ดีพร้อมต้อนรับนักท่องเที่ยวผู้มาเยือน อีกทั้งได้นำภูมิปัญญาท้องถิ่นมาผลิตสินค้าทางวัฒนธรรมเพื่อช่วยสร้างอาชีพ สร้างรายได้ และส่งเสริมเศรษฐกิจชุมชนได้อย่างดีอีกด้วย นอกจากนี้ ชุมชนคุณธรรมวัดมงคลวรารามมีแหล่งท่องเที่ยวเชิงวัฒนธรรมและแหล่งท่องเที่ยวทางธรรมชาติที่มีความโดดเด่นหลายแห่ง เช่น วัดมงคลวราราม (วัดในยาง) หาดในยาง หาดกล้วย หาดในทอน เกาะปลิง อุทยานแห่งชาติสิรินาถ หัวแหลม-อ่าวปอ และศูนย์เรียนรู้การเกษตร ตำบลสาคู ซึ่งสามารถนำมาพัฒนาและส่งเสริมการท่องเที่ยวภายในชุมชนต่อไปได้อีกด้วย
-------------------------
วันจันทร์ที่ 2 พฤศจิกายน 2563
รีบใช้จ่ายภายใน 14 วัน เพื่อรักษาสิทธิโครงการคนละครึ่ง
หลังจากโครงการคนละครึ่งได้เปิดให้ประชาชนใช้จ่ายมา 10 วัน ตั้งแต่วันที่ 23 ต.ค.2563 ข้อมูลล่าสุด ณ วันที่ 2 พ.ย.2563 เวลา 11.00 น. จำนวนยอดใช้จ่ายสะสม 4,188.30 ลบ. แบ่งเป็นเงินที่ประชาชนจ่าย 2,139.93 ลบ. และรัฐช่วยจ่ายอีก 2,048.37 ลบ.
นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า หลังจากโครงการคนละครึ่งได้เปิดให้ประชาชนใช้จ่ายมา 10 วัน ตั้งแต่วันที่ 23 ตุลาคม 2563 ข้อมูลล่าสุด ณ วันที่ 2 พฤศจิกายน 2563 เวลา 11.00 น. จำนวนยอดใช้จ่ายสะสม 4,188.30 ล้านบาท แบ่งเป็นเงินที่ประชาชนจ่าย 2,139.93 ล้านบาท และรัฐช่วยจ่ายอีก 2,048.37 ล้านบาท ยอดใช้จ่ายเฉลี่ย 225 บาทต่อครั้ง โดยจังหวัดที่มีการใช้จ่ายมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ทั้งนี้ มีร้านค้าสมัครเข้าร่วมโครงการกว่า 4.7 แสนร้านค้า
รองโฆษกกระทรวงการคลัง ได้ย้ำว่าประชาชนที่ลงทะเบียนก่อนวันที่ 23 ตุลาคม 2563 และได้รับ SMS ยืนยันสิทธิแล้วขอให้ติดตั้งแอปพลิเคชัน “เป๋าตัง” รวมทั้งยืนยันตัวตนให้เรียบร้อย ซึ่งขั้นตอนการยืนยันตัวตนสามารถดำเนินการได้ด้วยตนเองโดยง่าย (ดังแผนภาพประกอบ) และจะต้องมีการใช้จ่ายผ่านแอปพลิเคชัน “เป๋าตัง” ภายในวันที่ 5 พฤศจิกายน 2563 โดยเมื่อท่านเติมเงินจำนวนเท่าใดก็ได้ตามต้องการเข้าไปในแอปพลิเคชัน “เป๋าตัง” ก็จะสามารถใช้สิทธิซื้อสินค้ากับผู้ประกอบการร้านค้าที่มีแอปพลิเคชัน “ถุงเงิน” ที่เข้าร่วมโครงการได้ทันที ซึ่งสามารถใช้จ่ายได้ถึงวันที่ 31 ธันวาคม 2563 หากไม่ใช้จ่ายภายใน 14 วัน นับจากวันถัดจากวันที่ได้รับ SMS แจ้งรับสิทธิ ท่านจะถูกตัดสิทธิและไม่สามารถลงทะเบียนเข้าร่วมโครงการได้อีก
รองโฆษกกระทรวงการคลังร่วมกับนายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยเพิ่มเติมว่า ได้มีการลงพื้นที่สำรวจการดำเนินโครงการคนละครึ่งในจังหวัดภูเก็ตพบว่า มีประชาชนจำนวนหนึ่งที่ไม่สามารถยืนยันตัวตนเข้าร่วมโครงการได้สำเร็จหรือมีการใช้งานแอปพลิเคชัน “เป๋าตัง” ไม่ได้ เนื่องจากจำรหัสเข้าใช้งานไม่ได้ หรือสแกนหน้าไม่สำเร็จ จึงทำให้ประชาชนกลุ่มดังกล่าวมารอเข้าคิวยืนยันตัวตนที่สาขาเป็นจำนวนมาก และระบบของธนาคารได้ตรวจสอบพบว่ามีการรอคิวจำนวนมากของประชาชนในบางพื้นที่ เช่น สาขาในจังหวัดขอนแก่น ชัยนาท นครราชสีมา อีกด้วย ดังนั้น ธนาคารกรุงไทยจึงได้เร่งดำเนินการเพิ่มเครื่องยืนยันตัวตนกว่า 1,000 เครื่องใน 200 สาขาทั่วประเทศ โดยเฉพาะสาขาที่ระบบตรวจพบว่ามีการรอคิวของประชาชนเป็นจำนวนมาก ตลอดจนเพิ่มจำนวนพนักงานอีกร้อยละ 20 ในแต่ละสาขา เพื่อช่วยอำนวยความสะดวกให้ประชาชนสามารถยืนยันตัวตนเข้าร่วมโครงการคนละครึ่งได้ทันท่วงทีป้องกันการถูกตัดสิทธิ ตลอดจนแนะนำการใช้งานแอปพลิเคชัน “เป๋าตัง” อีกด้วย
โครงการคนละครึ่ง
สำนักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จำกัด (มหาชน) โทร. 02-111-1144 (24 ชั่วโมง)
วันเสาร์ที่ 28 พฤศจิกายน 2563
มหาดไทยแจ้งจังหวัดทั่วประเทศเตรียมการจัดกิจกรรมเนื่องในวันคล้ายวันพระบรมราชสมภพ ในหลวงรัชกาลที่ 9 วันชาติ และวันพ่อแห่งชาติ 5 ธันวาคม
มหาดไทยแจ้งจังหวัดทั่วประเทศเตรียมการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2563
วันนี้ (28 พ.ย. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่พลเอก ประยุทธ์ จันทร์โอชา นายกรัฐมนตรี ได้มอบหมายให้ประชุมส่วนราชการที่เกี่ยวข้องในการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2563 เมื่อวันที่ 18 พฤศจิกายน 2563 และวันที่ 23 พฤศจิกายน 2563 ที่ประชุมมีมติมอบหมายให้กระทรวงมหาดไทย แจ้งหน่วยงานในสังกัดและจังหวัดจัดกิจกรรมและจัดพิธีเนื่องในวันคล้ายวันพระบรมราชสมภพฯ พร้อมกับส่วนกลาง
นายฉัตรชัย พรหมเลิศ กล่าวว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบหมายให้ดำเนินการประสานทุกจังหวัดเตรียมการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2563 ให้เป็นไปตามมติที่ประชุม และสมพระเกียรติ โดยในเวลา 07:30 น. พิธีทำบุญตักบาตรถวายพระราชกุศล เวลา 08:30 น. พิธีวางพานพุ่มและพิธีถวายบังคม เวลา 19:19 น. พิธีจุดเทียนเพื่อสดุดีพระเกียรติคุณและน้อมรำลึกในพระมหากรุณาธิคุณฯ พร้อมจัดตั้งโต๊ะหมู่ประดิษฐานพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมเครื่องราชสักการะ บริเวณอาคารสำนักงานหรือสถานที่เหมาะสม และประดับไฟส่องสว่างบริเวณอาคารสำนักงานตามที่เห็นสมควร ตลอดเดือนธันวาคม 2563
นายฉัตรชัย พรหมเลิศ กล่าวเพิ่มเติมว่า ได้เน้นย้ำให้ผู้ว่าราชการจังหวัดทุกจังหวัดเตรียมความพร้อมการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ให้เป็นไปด้วยความเรียบร้อย และเชิญชวนส่วนราชการ หน่วยงานรัฐวิสาหกิจ ภาคเอกชน และประชาชนทุกหมู่เหล่าในจังหวัดเข้าร่วมกิจกรรม โดยพร้อมเพรียงกัน รวมทั้งจัดตั้งโต๊ะหมู่ประดิษฐานพระบรมฉายาลักษณ์ฯ ตามสถานที่ของหน่วยงาน บริษัท ห้างร้าน และอาคารบ้านเรือน ตามความเหมาะสม ทั้งนี้ ในการจัดกิจกรรมฯ ต้องปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิค-19) ด้วย
วันเสาร์ที่ 28 พฤศจิกายน 2563
ขับเคลื่อนการส่งเสริมและพัฒนาเกลือทะเล
รองปลัดกระทรวงเกษตรฯ ติดตามการขับเคลื่อนการส่งเสริมและพัฒนาเกลือทะเล
วันศุกร์ที่27พฤศจิกายน 2563 นายอำพันธุ์เวฬุตันติรองปลัดกระทรวงเกษตรและสหกรณ์ติดตามการดำเนินงานการส่งเสริมและพัฒนาเกลือทะเลของจังหวัดสมุทรสาครณศูนย์เรียนรู้การทำนาเกลือหมู่ที่3ตำบลโคกขามอำเภอเมืองจังหวัดสมุทรสาคร
ทั้งนี้จังหวัดสมุทรสาครมีพื้นที่การผลิต21,639ไร่โดยที่ผ่านมามีการจัดทำฐานข้อมูลพื้นฐานของเกษตรกรผู้ทำนาเกลือขึ้นทะเบียนเกษตรกรแล้ว367รายพื้นที่16,787ไร่สร้างการรับรู้เกี่ยวกับมาตรฐานเกลือทะเลรับสมัครเกษตรกรเข้าสู่มาตรฐานการผลิตเกลือทะเลการส่งเสริมการเกษตรในรูปแบบแปลงใหญ่รวมทั้งการตั้งงบประมาณสนับสนุนสหกรณ์การเกษตรนาเกลือสมุทรสาครจำกัดและสหกรณ์กรุงเทพจำกัดเพื่อพัฒนาเกลือให้ได้มาตรฐานเพิ่มศักยภาพในการผลิตการแปรรูปเพิ่มมูลค่าและการแข่งขันทางการตลาดได้พร้อมทั้งเยี่ยมชมการผลิตเกลือปูผ้าใบณวิสาหกิจชุมชนเกลือบางขุดสมุทรสาครหมู่ที่5ตำบลบ้านบ่ออำเภอเมืองจังหวัดสมุทรสาครทั้งนี้กระทรวงเกษตรฯรับเร่งขับเคลื่อนการตั้งหลักเกณฑ์มาตรฐานเกลือทะเลหลักเกณฑ์การช่วยเหลือภัยพิบัติของนาเกลือและแนวทางการพัฒนาผลิตภัณฑ์การส่งเสริมการท่องเที่ยวเพื่อช่วยเหลือและสนับสนุนพี่น้องเกษตรกรให้ได้รับประโยชน์จากการพัฒนาเกลือทะเลได้อย่างยั่งยืน
วันเสาร์ที่ 28 พฤศจิกายน 2563
กระทรวงเกษตรฯ จับมือ มช.  หารือทีมนักวิจัยเร่งพัฒนาพันธุ์ข้าว
กระทรวงเกษตรฯ จับมือ มช.  หารือทีมนักวิจัยเร่งพัฒนาพันธุ์ข้าว ตั้งธงทวงแชมป์ส่งออกข้าวโลก
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์พร้อมคณะรับฟังบรรยายผลงานวิจัยโดยใช้เทคโนโลยีไอออนพลังต่ำสำหรับปรับปรุงพันธุ์ข้าวเพื่อให้ได้ข้าวสายพันธุ์ใหม่ที่มีคุณภาพดีและผลผลิตสูงของทีมนักวิจัยสถาบันวิจัยวิทยาศาสตร์และเทคโนโลยีของมหาวิทยาลัยเชียงใหม่โดยมีนายแพทย์นิเวศน์นันทจิตอธิการบดีมหาวิทยาลัยเชียงใหม่กล่าวต้อนรับณอาคารสำนักงานมหาวิทยาลัยเชียงใหม่โอกาสนี้ได้เยี่ยมชมห้องปฏิบัติการลำไอออนพลังงานต่ำซึ่งเป็นเทคโนโลยีที่มีประสิทธิภาพสูงเพื่อให้ได้ข้าวคุณภาพดีและเพื่อพัฒนาข้าวอีกหลายสายพันธุ์ใหม่ที่น่าสนใจ
นายประภัตรกล่าวว่านายกรัฐมนตรีได้เน้นย้ำให้กระทรวงเกษตรและสหกรณ์เร่งศึกษาวิจัยพันธุ์ข้าวให้มีคุณภาพและผลผลิตสูงเพื่อให้เกษตรกรได้มีเมล็ดพันธุ์ดีได้ใช้ปลูกตลอดจนทวงแชมป์ผู้ส่งออกข้าวและการประกวดข้าวหอมโลกให้ได้ดังนั้นจึงเร่งให้มีการวิจัยและพัฒนาสายพันธุ์และการผลิตข้าวโดยวันนี้ได้หารือแนวทางแก้ไขปัญหาและบูรณาการทำงานร่วมกันในการวิจัยระหว่างกรมการข้าวและสถาบันวิจัยวิทยาศาสตร์และเทคโนโลยีมหาวิทยาลัยเชียงใหม่โดยนำนวัตกรรมเทคโนโลยีที่มีอยู่มาร่วมกันศึกษาพัฒนาพันธุ์ข้าวให้ตรงตามความต้องการของผู้บริโภคทั้งในและต่างประเทศเพื่อให้เกษตรกรชาวนาได้มีรายได้มั่นคงยั่งยืนต่อไป
“การร่วมมือกันในวันนี้ถือเป็นความสำเร็จก้าวแรกในการช่วยเหลือพี่น้องชาวนาไทยที่กำลังได้รับความเดือดร้อนและขอชื่นชมทีมนักวิจัยที่สามารถผลิตเมล็ดพันธุ์ข้าวที่ให้ผลผลิตสูงกว่าตรงตามความต้องการของตลาดดังนั้นจึงต้องผลักดันความร่วมมือโดยนำเอางานวิจัยที่สำเร็จแล้วไปสู่ชาวนาและตั้งคณะทำงานร่วมกันซึ่งทั้งสองฝ่ายพร้อมสนับสนุนความร่วมมือกันเพื่อแก้ไขปัญหาและเร่งผลิตพันธุ์ข้าวดีช่วยเหลือชาวนากว่า5ล้านครัวเรือนพื้นที่60ล้านไร่ทั่วประเทศและเร่งวิจัยพันธุ์ให้มีคุณสมบัติครบถ้วนคว้าแชมป์ข้าวโลกสร้างชื่อเสียงให้ประเทศไทย”นายประภัตรกล่าว
สำหรับข้าวสายพันธุ์ใหม่เพื่ออุตสาหกรรมข้าวไทย4.0เป็นเทคโนโลยีชักนำให้เกิดการกลายพันธุ์ในข้าวด้วยลำไอออนพลังงานต่ำโดยทีมนักวิจัยสถาบันวิจัยวิทยาศาสตร์และเทคโนโลยีดร.บุญรักษ์พันธ์ไชยศรีดร.จิรณัทฐ์เตชะรังและศาสตราจารย์เกียรติคุณดร.ถิรพัฒน์วิลัยทองผู้อำนวยการศูนย์ความเป็นเลิศด้านฟิสิกส์มหาวิทยาลัยเชียงใหม่ที่พัฒนานวัตกรรมเครื่องเร่งอนุภาคข้าวลำไอออน3สายพันธุ์ใหม่แบบครบวงจรแห่งแรกในประเทศและเป็นเทคโนโลยีใหม่ของโลกที่ใช้เวลาในการคิดค้นและพัฒนากว่า10ปี
เทคโนโลยีดังกล่าวมีประสิทธิภาพในการปรับปรุงพันธุ์ข้าวเพื่อให้ได้ข้าวสายพันธุ์ใหม่3สายพันธุ์คือ1)ข้าวหอมเพื่อการบริโภค(มช10-1หรือFRK-1)มีความหอมมากกว่าข้าวขาวดอกมะลิ105 2)ข้าวเพื่ออุตสาหกรรมแป้ง(ศฟ10-5หรือMSY-4):เหมาะสำหรับอุตสาหกรรมแป้งและการแปรรูปเป็นเส้นขนมจีนและ3)ข้าวเพื่ออุตสาหกรรมอาหารสัตว์(ศฟ10-7หรือOSSY-23):เหมาะที่จะนำไปเป็นอาหารสัตว์เช่นหมูและไก่หรือทำเป็นข้าวพาร์บอยล์(parboiled rice)ซึ่งข้าว3สายพันธุ์ดังกล่าวสามารถตอบโจทย์ของชาวนาไทยในยุค4.0เป็นอย่างมากโดยเฉพาะในการแก้ปัญหาผลผลิตข้าวตกต่ำ
วันเสาร์ที่ 28 พฤศจิกายน 2563
กรมการจัดหางาน เตือน 30 พ.ย.นี้ สิ้นสุดเส้นตาย คนต่างด้าวตามมติ ครม. 20 ส.ค. 62 ไม่มีใบอนุญาตทำงาน เจอจับ-ดำเนินคดีตามกม.ทันที!
อธิบดีกรมการจัดหางาน กำชับ นายจ้าง/สถานประกอบการ ที่จ้างคนต่างด้าวที่ต้องดำเนินการตามมติครม. เมื่อวันที่ 20 สิงหาคม 2562, วันที่ 24 มีนาคม 2563 และวันที่ 15 เมษายน 2563 เตรียมเอกสารให้ครบ เพื่อดำเนินการขอใบอนุญาตทำงานและทำบัตรชมพู ภายใน 30 พ.ย. 63
นายสุชาติ พรชัยวิเศษกุล อธิบดีกรมการจัดหางาน กล่าวว่า กรมการจัดหางานมีความเข้าใจและห่วงใยนายจ้าง/สถานประกอบการ และแรงงานต่างด้าวที่เข้ามาทำงานในประเทศไทย จึงมีมติผ่อนปรนให้คนต่างด้าวอยู่และทำงานได้โดยไม่มีความผิด จากเหตุที่ได้รับผลกระทบตามสถานการณ์การระบาดของโรคโควิด-19 ซึ่งขณะนี้ระยะเวลาผ่อนปรนจะถึงกำหนดสิ้นสุดภายในวันที่ 30 พฤศจิกายน 2563 แล้ว กรมการจัดหางานขอความร่วมมือให้นายจ้าง/สถานประกอบการ ติดต่อทำบัตรประจำตัวคนซึ่งไม่มีสัญชาติไทย (บัตรสีชมพู) ให้เสร็จสิ้นภายในระยะเวลาที่กำหนด เพื่อให้สามารถอยู่และทำงานได้โดยถูกต้องตามกฎหมาย ได้รับโอกาส และความเสมอภาคทางสังคม รวมทั้งมีความเสมอภาคและหลักประกันสังคม ตามที่กระทรวงแรงงานยึดเป็นแนวทางปฏิบัติ จากกรอบของแผนแม่บทตามยุทธศาสตร์ชาติ และยุทธศาสตร์ชาติ 20 ปี (พ.ศ. 2561-2580) ตามนโยบายของพล.อ. ประยุทธ จันทร์โอชา นายกรัฐมนตรี
โดยคนต่างด้าวที่ต้องดำเนินการตามมติครม. วันที่ 20 สิงหาคม 2562 วันที่ 24 มีนาคม 2563 และวันนที่ 15 เมษายน 2563 ยื่นบัญชีรายชื่อไว้ทั้งสิ้น จำนวน 1,266,351 คน ชำระค่าธรรมเนียมแล้ว จำนวน 1,198,791 คน ดำเนินการขอรับใบอนุญาตทำงานและทำบัตรประจำตัวคนซึ่งไม่มีสัญชาติไทยแล้วเสร็จ จำนวน 1,130,185 คน และที่ยังไม่ได้ดำเนินการ จำนวน 136,166 คน ทั้งนี้เป็นแรงงานต่างด้าวสัญชาติเมียนมา 88,662 คน กัมพูชา 40,161 คน และลาว 7,343 คน คิดเป็นร้อยละ 11 ของคนต่างทั้งหมดที่ยื่นบัญชีรายชื่อกับกรมกรมการจัดหางาน ซึ่งเมื่อดำเนินการเสร็จสิ้นใบอนุญาตทำงานจะสามารถใช้ได้ถึง วันที่ 31 มีนาคม 2565 (ข้อมูล ณ วันที่ 25 พ.ย. 2563)
“ กรมการจัดหางานขอย้ำว่า หากพ้นกำหนด คนต่างด้าวจะไม่สามารถอยู่และทำงานต่อไปได้ หากเจ้าหน้าที่ตรวจพบคนต่างด้าวทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ จะมีโทษปรับ 5,000 – 50,000 บาท และเมื่อชำระค่าปรับแล้ว คนต่างด้าวจะถูกผลักดันส่งกลับออกไปนอกราชอาณาจักร ขณะเดียวกันนายจ้างที่จ้างคนต่างด้าวทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ จะมีโทษปรับ 10,000-100,000 บาท ต่อคนต่างด้าวที่จ้างหนึ่งคน หากกระทำผิดซ้ำต้องมีโทษจำคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน หรือทั้งจำทั้งปรับ และห้ามจ้างคนต่างด้าวทำงานเป็นเวลา 3 ปี ” อธิบดีกรมการจัดหางาน กล่าว
นายจ้าง/สถานประกอบการ ที่จ้างคนต่างด้าวที่ต้องดำเนินการตามมติครม.ดังกล่าว สามารถนัดคิวเพื่อทำบัตรประจำตัวคนซึ่งไม่มีสัญชาติไทย (บัตรสีชมพู) ได้ที่สำนักงานจัดหางานจังหวัด หรือสำนักงานจัดหางานกรุงเทพมหานครพื้นที่ 1-10 ตามที่ตั้งของสถานประกอบการ เพื่อเข้าไปทำบัตรประจำตัวคนซึ่งไม่มีสัญชาติไทย (บัตรสีชมพู) ณ สำนักเขต สำหรับคนต่างด้าวที่ทำงานในกรุงเทพมหานคร หรือศูนย์บริหารการทะเบียนภาคจังหวัดสาขา หรือตามที่กรมการปกครองกำหนด สำหรับคนต่างด้าวที่ทำงานในจังหวัดอื่น ทั้งนี้ สามารถสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือที่ไลน์ @Service_Workpermit หรือที่ สายด่วนกระทรวงแรงงาน โทร.1506 กด 2 กรมการจัดหางาน
วันเสาร์ที่ 28 พฤศจิกายน 2563
‘สุชาติ’เดินสายหาดบางแสน ชวนแรงงานอิสระ จ.ชลบุรี สมัคร ม.40 เข้าถึงหลักประกันสังคม
รัฐมนตรีว่าการกระทรวงแรงงาน เดินสายชายหาดบางแสน จ.ชลบุรี รณรงค์เผยแพร่ประชาสัมพันธ์สร้างการรับรู้งานประกันสังคมมาตรา 40“แรงงานอุ่นใจ ให้ประกันสังคม ม.40 ดูแล”เชิญชวนแรงงานภาคอิสระสมัครมาตรา 40 เสริมสร้างหลักประกันความมั่นคงในชีวิต
เมื่อวันที่ 28 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน เป็นประธาน
ในพิธีเปิดงานโครงการรณรงค์เผยแพร่ประชาสัมพันธ์สร้างการรับรู้งานประกันสังคมมาตรา 40“แรงงานอุ่นใจ ให้ประกันสังคม ม. 40 ดูแล” ณ บริเวณชายหาดบางแสน ตำบลแสนสุข อำเภอเมืองชลบุรี จังหวัดชลบุรี โดยมี นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย นายธวัชชัย ศรีทอง รองผู้ว่าราชการจังหวัดชลบุรี กล่าวต้อนรับ นายทศพล กฤตวงศ์วิมาน เลขาธิการสำนักงานประกันสังคม กล่าวรายงาน โดยรัฐมนตรีว่าการกระทรวงแรงงาน กล่าวว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสำคัญในการดูแลพี่น้องผู้ใช้แรงงานให้ได้รับการคุ้มครองได้รับสิทธิอย่างเท่าเทียมในทุกภาคส่วน ในวันนี้กระทรวงแรงงาน โดยสำนักงานประกันสังคมมีความมุ่งมั่นตั้งใจในการสร้างหลักประกันทางสังคม ที่ครอบคลุมและเหมาะสมกับคนทุกช่วงวัย และทุกกลุ่ม เพื่อรองรับการเปลี่ยนแปลงอย่างรวดเร็ว ในบริบทของสังคมสูงวัย โดยเชิญชวนให้แรงงานนอกระบบหรือแรงงานอิสระ ให้ได้รับหลักประกันที่มีความมั่นคงในชีวิต เพราะแรงงานเหล่านี้มีความสำคัญในการขับเคลื่อนการพัฒนาประเทศและหากกลุ่มแรงงานดังกล่าว มีความมั่นคงในชีวิตจะทำให้เกิดความมั่นใจในการทำงานและการดำเนินชีวิตส่งผลทางบวก ต่อระบบเศรษฐกิจและการสร้างรายได้ให้กับประเทศก่อให้เกิดความเจริญรุ่งเรืองแก่ประเทศชาติโดยรวม
นายสุชาติ กล่าวต่อว่า การดำเนินโครงการในครั้งนี้ มีวัตถุประสงค์เพื่อประชาสัมพันธ์เชิญชวนกลุ่มผู้ประกอบอาชีพอิสระ เครือข่ายผู้นำชุมชน พ่อค้า แม่ค้า นักเรียนนักศึกษา ประชาชนทั่วไป ที่มาร่วมโครงการ ให้สามารถรับรู้และเผยแพร่สิทธิประโยชน์ประกันสังคมมาตรา 40 ที่ได้รับตามความคุ้มครอง ทั้ง 3 ทางเลือก ไม่ว่าจะเป็นกรณีเงินทดแทนการขาดรายได้จากการเจ็บป่วย ทุพพลภาพ เสียชีวิต ชราภาพ และสงเคราะห์บุตร รวมทั้ง เงื่อนไขของการเป็นผู้ประกันตนมาตรา 40 ให้สมาชิกกลุ่มอาชีพต่าง ๆ ได้รับทราบ และนำไปเผยแพร่ให้กับได้รับรู้สิทธิประโยชน์ เพื่อให้แรงงานภาคอิสระตัดสินใจเข้าสู่ระบบประกันสังคมมาตรา 40 เพิ่มมากขึ้น ทั้งนี้ ในช่วงเช้า รมว.แรงงาน และคณะ ได้ไปเยี่ยมให้กำลังใจผู้ประกันตนทุพพลภาพ จำนวน 2 ราย และร่วมเดินรณรงค์เผยแพร่ประชาสัมพันธ์สร้างการรับรู้งานประกันสังคม ณ บริเวณชายหาดบางแสน อำเภอเมือง จังหวัดชลบุรี เพื่อให้แรงงานอิสระได้สมัครเป็นผู้ประกันตนมาตรา 40 ในระบบประกันสังคม เป็นการสร้างการมีส่วนร่วมให้คนในพื้นที่เข้าถึงหลักประกันความมั่นคงในชีวิต ช่วยลดความเหลื่อมล้ำในสังคมตามนโยบายรัฐบาลอีกด้วย
วันเสาร์ที่ 28 พฤศจิกายน 2563
โฆษกรัฐบาลย้ำ โครงการรถเก่าแลกรถใหม่ 1 แสนคัน เป็นเพียงแนวคิด ยังไม่มีข้อสรุป รายละเอียดต้องนำเสนอ ศบศ. และให้ ครม.เห็นชอบ ก่อนมีผล
โฆษกรัฐบาลย้ำ โครงการรถเก่าแลกรถใหม่ 1 แสนคัน เป็นเพียงแนวคิด ยังไม่มีข้อสรุป รายละเอียดต้องนำเสนอ ศบศ. และให้ ครม.เห็นชอบ ก่อนมีผล
นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าจากกรณีเรื่องโครงการรถเก่าแลกรถใหม่1แสนคันนั้นขอชี้แจงว่าโครงการดังกล่าวยังเป็นเพียงการศึกษาของหน่วยงานที่เกี่ยวข้องในเบื้องต้นเท่านั้นและยังคงต้องหารือเพิ่มเติมอีกหลายประเด็นในรายละเอียดรวมถึงการขอความคิดเห็นจากภาคเอกชนที่เกี่ยวข้องเพื่อให้เกิดความรอบคอบรัดกุมและชัดเจนถึงผลกระทบในรอบด้านที่อาจจะเกิดขึ้นได้
ทั้งนี้ในการประชุมศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา2019 (ศบศ.)ครั้งล่าสุดนั้นยังไม่มีข้อสรุปใดๆในเรื่องนี้และหากได้ข้อสรุปแล้วสำนักงานสภาพัฒนาการเศรษฐกิจและสังคมแห่งชาติหรือสศช.จะเป็นผู้เสนอโครงการดังกล่าวเพื่อขอความเห็นชอบจากที่ประชุมคณะรัฐมนตรี(ครม.)ในขั้นสุดท้าย
ดังนั้นจึงเห็นได้ว่าโครงการดังกล่าวยังเป็นลักษณะการนำเสนอแนวคิดเท่านั้นยังไม่ได้มีข้อสรุปของโครงการแต่อย่างใดจึงขอให้ประชาชนรอความชัดเจนในเรื่องดังกล่าวซึ่งรายละเอียดของโครงการจะแถลงข่าวให้ทราบโดยละเอียดต่อไป
.................
วันเสาร์ที่ 28 พฤศจิกายน 2563
พุทธศาสนิกชน ร่วมพิธีเจริญพระพุทธมนต์  ถวายเป็นพระราชกุศล พระพันปีหลวง ในหลวง ร.10 สมเด็จพระราชินี ณ พระอุโบสถวัดพระแก้ว
พุทธศาสนิกชน ร่วมพิธีเจริญพระพุทธมนต์  ถวายเป็นพระราชกุศล พระพันปีหลวง ในหลวง ร.10 สมเด็จพระราชินี ณ พระอุโบสถวัดพระแก้ว
วันนี้(28พฤจิกายน2563)เวลา16.00น.สมเด็จพระวันรัตกรรมการมหาเถรสมาคมปฏิบัติหน้าที่เจ้าคณะใหญ่ธรรมยุตเป็นประธานฝ่ายสงฆ์นำคณะสมเด็จพระราชาคณะพระราชาคณะและพระสังฆาธิการทุกระดับทุกวัดในเขตปกครองกรุงเทพมหานครประมาณ500รูปเข้าร่วมพิธีเจริญพระพุทธมนต์ฯ ณพระอุโบสถวัดพระศรีรัตนศาสดารามในพระบรมมหาราชวังเพื่อถวายพระพรชัยมงคลแด่สมเด็จพระนางเจ้าสิริกิติ์พระบรมราชชนนีพันหลวงพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีประจำปีพ.ศ.2563โดยมีพลเรือตรีศราวุธปิ่นมณีผู้อำนวยการศูนย์บริหารข่าวสารการพัสดุกรมพลาธิการทหารเรือเป็นประธานฝ่ายฆราวาสพร้อมด้วยผู้แทนหน่วยงานและบุคคลสำคัญเข้าร่วมพิธีอาทิรองปลัดกระทรวงพม.รองปลัดกระทรวงสธ.หัวหน้าผู้ตรวจกระทรวงมท.นางสาวณัฐธ์ภัสส์ยงใจยุทธที่ปรึกษารัฐมนตรีประจำสำนักนายกรัฐมนตรีคณะผู้บริหารองค์กรภาครัฐองค์กรภาคเอกชนรวมถึงคุณอุ้ยรวิวรรณจินดาศิลปินนักร้องและประชาชนเข้าร่วมเป็นจำนวนมาก
พิธีเจริญพระพุทธมนต์ถวายพระพรชัยมงคลกำหนดจัดเดือนละ1ครั้งตามมติของมหาเถรสมาคมที่เห็นชอบให้สำนักงานพระพุทธศาสนาแห่งชาติจัดขึ้นซึ่งพิธีในวันนี้เป็นครั้งที่11โดยในส่วนกลางกำหนดจัดพิธีที่พระอุโบสถวัดพระศรีรัตนศาสดารามส่วนภูมิภาคกำหนดจัดณวัดศูนย์กลางของจังหวัดหรือสถานที่ตามความสมควรของแต่ละจังหวัดซึ่งบทสวดที่ใช้ในพิธีประกอบด้วยบทสวดที่เป็นสิริมงคล35บทสวดอาทิบทชุมนุมเทวดา/บทน้อมพระผู้มีพระภาคเจ้า/บทพระไตรสรคมน์/บทธัมจักกัปปะวัตตนสูตร/บทกรณียเมตตสูตร/และบทมงคลสูตรเป็นต้น
สำหรับบรรยากาศพิธีเจริญพระพุทธมนต์ที่พระอุโบสถวัดพระศรีรัตนศาสดารามพบว่ามีพุทธศาสนิกชนในพื้นที่กรุงเทพมหานครและปริมณฑลเข้าร่วมพิธีเจริญพระพุทธมนต์จำนวนมากโดยส่วนใหญ่ต่างสวมใส่เสื้อสีเหลืองและสีขาวเข้าร่วมพิธีในครั้งนี้
อย่างไรก็ตามพิธีเจริญพระพุทธมนต์ถวายพระพรชัยมงคลแด่สมเด็จพระนางเจ้าสิริกิติ์พระบรมราชชนนีพันหลวงพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีประจำปีประจำปีพ.ศ.2563จะมีอีกครั้งเป็นครั้งที่12ในวันจันทร์ที่28ธันวาคม2563
................
วันเสาร์ที่ 28 พฤศจิกายน 2563
รมช.ธรรมนัส เดินหน้ามอบหนังสืออนุญาตให้เข้าทำประโยชน์ ส.ป.ก.4-01 แก่พี่น้องเกษตรกรจังหวัดสุรินทร์
รมช.ธรรมนัส เดินหน้ามอบหนังสืออนุญาตให้เข้าทำประโยชน์ ส.ป.ก.4-01 แก่พี่น้องเกษตรกรจังหวัดสุรินทร์ หวังลดความเหลื่มล้ำทางสังคม พัฒนาอาชีพเกษตรกรรมให้ก้าวหน้าและยั่งยืน
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก. 4-01)แก่พี่น้องเกษตรกรณองค์การบริหารส่วนตำบลท่าสว่างอำเภอเมืองสุรินทร์จังหวัดสุรินทร์ว่ากระทรวงเกษตรและสหกรณ์โดยสำนักงานปฏิรูปที่ดินเพื่อเกษตรกรรม(ส.ป.ก.)ซึ่งเป็นหน่วยงานที่จัดตั้งขึ้นเพื่อแก้ปัญหาที่ดินเพื่อเกษตรกรรมด้วยวิธีการปฏิรูปที่ดินมุ่งแก้ไขปัญหาเศรษฐกิจและสังคมด้วยการจัดการทรัพยากรที่ดินเพื่อกระจายการถือครองลดความเหลื่อมล้ำทางสังคมและใช้ที่ดินให้เกิดประโยชน์สูงสุดโดยจะจัดที่ดินให้แก่เกษตรกรที่ไม่มีที่ทำกินหรือมีเล็กน้อยไม่เพียงพอต่อการทำเกษตรกรรมพร้อมช่วยในการพัฒนาอาชีพปรับปรุงทรัพยากรปัจจัยการผลิตขั้นตอนการผลิตและจำหน่ายให้เกิดผลดีแก่เกษตรกรต่อไป
“ในวันนี้มีความยินดีอย่างยิ่งที่ได้มามอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก. 4-01)แก่พี่น้องเกษตรกรจังหวัดสุรินทร์ซึ่งจะมอบในพื้นที่2อำเภอได้แก่อำเภอเมืองสุรินทร์อำเภอลำดวนจังหวัดสุรินทร์จำนวน300 รายเนื้อที่ประมาณ638ไร่เมื่อเกษตรกรได้รับการอนุญาตให้เข้าทำประโยชน์ในเขตปฏิรูปที่ดินแล้วจะทำให้เกษตรกรได้รับโอกาสและความเสมอภาคทางสังคมได้มีที่ทำกินอย่างถูกต้องตามกฎหมายในการประกอบอาชีพเกษตรกรรมยังสามารถเข้าถึงแหล่งเงินทุนในการประกอบอาชีพพร้อมปัจจัยการผลิต”ร้อยเอกธรรมนัสกล่าว
ทั้งนี้จังหวัดสุรินทร์มี17อำเภอได้มีพระราชกฤษฎีกากำหนดให้เป็นเขตปฏิรูปที่ดินจำนวน16อำเภอเนื้อที่ประมาณ1,736,432ไร่มีเกษตรกรได้รับการคัดเลือกเข้าทำประโยชน์และรับมอบเอกสารสิทธิส.ป.ก. 4-01แล้ว121,555ราย161,749แปลง1,117,824ไร่และมีพื้นที่ดำเนินการคงเหลือจำนวน185,014ไร่
วันเสาร์ที่ 28 พฤศจิกายน 2563
เยี่ยมชมกลุ่มวิสาหกิจชุมชนผู้ผลิตไม้ดอกเพื่อการค้าและท่องเที่ยวเชิงเกษตร
ก.เกษตรฯ วางแผนต่อยอดให้ อ.แม่ริม เป็นหมู่บ้านผลิตไม้ดอกเพื่อการค้าและท่องเที่ยวเชิงเกษตร พร้อมเยี่ยมชมกลุ่มวิสาหกิจชุมชนผู้ผลิตไม้ดอกเพื่อการค้าและท่องเที่ยวเชิงเกษตร (I Love Flower Farm)
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์เยี่ยมชมกลุ่มวิสาหกิจชุมชนผู้ผลิตไม้ดอกเพื่อการค้าและท่องเที่ยวเชิงเกษตร(I Love Flower Farm)ณต.เหมืองแก้วอ.แม่ริมจ.เชียงใหม่พร้อมพูดคุยกับเกษตรกรรุ่นใหม่(น.ส.ณวิสาร์มูลทา)เกษตรกรต้นแบบ(Smart Farmer)ได้ทำการปรับพื้นที่บางส่วนเป็นแปลงดอกไม้ให้เป็นแหล่งท่องเที่ยวเชิงเกษตรรวมทั้งยังทำการบริหารจัดการแปลงดอกไม้เพื่อการค้าส่งซึ่งทั้ง2ส่วนได้มีการนำคนในชุมชนเข้ามามีส่วนร่วมสร้างอาชีพและรายได้แก่คนในชุมชนเพิ่มขึ้นร้อยละ20และมีผู้ได้รับผลประโยชน์ร่วมกันในชุมชนไม่น้อยกว่า150ราย
สำหรับในส่วนของกระทรวงเกษตรและสหกรณ์พร้อมให้การสนับสนุนเกษตรกรรุ่นใหม่(Young Smart Farmer)ทั้งในเรื่องขององค์ความรู้เทคโนโลยีการผลิตรวมถึงการหาช่องทางการตลาดโดยใช้หลักตลาดนำการผลิตเพื่อเป็นการต่อยอดและพัฒนาให้อาชีพเกษตรกรรมเป็นอาชีพที่มีความมั่นคงและยั่งยืน
นอกจากนี้ยังมีแผนการดำเนินงานโดยจะส่งเสริมให้เป็นหมู่บ้านผลิตไม้ดอกเพื่อการค้าและท่องเที่ยวเชิงเกษตรต้องมีการรวมกลุ่มและพัฒนาสินค้าซึ่งจะเป็นการบริหารจัดการชุมชนให้ชุมชนได้รับผลประโยชน์ร่วมกันและเป็นแหล่งเรียนรู้ด้านการปลูกไม้ดอกเพื่อการค้าสู่การท่องเที่ยวเชิงเกษตรของชุมชนและผู้สนใจถือเป็นการเตรียมพร้อมในการรองรับนักเที่ยวหลังจากผ่านวิกฤตโควิด-19
ทั้งนี้อำเภอแม่ริมจังหวัดเชียงใหม่เป็นแหล่งปลูกไม้ดอกเพื่อการค้าที่สำคัญมีพื้นที่ปลูกดอกไม้ที่ขึ้นทะเบียนกับกรมส่งเสริมการเกษตรประมาณ1,061ไร่เกษตรกร304รายทั้งในพื้นที่ตำบลโป่งแยงและตำบลเหมืองแก้วเช่นกุหลาบมากาเร็ตพีค็อกเบญจมาศโดยการผลิตส่วนใหญ่เป็นการตัดดอกเพื่อจำหน่ายและในปี2562ที่ผ่านมาเริ่มมีการเปิดสวนให้นักท่องเที่ยวเข้าชม
วันเสาร์ที่ 28 พฤศจิกายน 2563
รมต.อนุชา มอบที่ปรึกษา  ร่วมพิธีเจริญพระพุทธมนต์ ถวายเป็นพระราชกุศลในหลวง ร.9 และเพื่อเป็นสิริมงคลแก่ประเทศชาติ
รมต.อนุชา มอบที่ปรึกษา
ร่วมพิธีเจริญพระพุทธมนต์ ถวายเป็นพระราชกุศลในหลวง ร.9 และเพื่อเป็นสิริมงคลแก่ประเทศชาติ
วันนี้(28พฤศจิกายน2563)ที่อาคาร100ปีวัดบวรนิเวศราชวรวิหารเขตพระนครกรุงเทพมหานครรัฐบาลโดยสำนักงานพระพุทธศาสนาแห่งชาติจัดพิธีเจริญพระพุทธมนต์เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรโดยมีพระเทพสิทธิโมลีผู้ช่วยเจ้าอาวาสวัดบวรนิเวศราชวรวิหารเป็นประธานฝ่ายสงฆ์นำคณะสงฆ์เข้าร่วมพิธีจำนวน 20รูป พร้อมด้วยนางสาวณัฐธ์ภัสส์ยงใจยุทธที่ปรึกษารัฐมนตรีประจำสำนักนายกรัฐมนตรีได้รับมอบหมายจากนายอนุชานาคาศัยรัฐมนตรีประจำสำนักนายกรัฐมนตรีเป็นประธานฝ่ายฆราวาสโดยมีนางกณิกนันต์ล้อสีทองผู้ตรวจราชการสำนักงานพระพุทธศาสนาแห่งชาติคุณอุ้ยรวิวรรณจินดาศิลปิน-นักร้องและประชาชนร่วมพิธีกันอย่างพร้อมเพรียง
.
พิธีเจริญพระพุทธมนต์กำหนดจัดขึ้นทุกวันเสาร์โดยเริ่มกิจกรรมมาตั้งแต่วันที่7พฤศจิกายน2563จนถึงวันที่5ธันวาคม2563นี้ตั้งแต่เวลา10.00น.ไปต้นไปโดยในพื้นที่ส่วนกลางจัดขึ้นที่วัดบวรนิเวศวิหารส่วนภูมิภาคจัดขึ้นที่วัดประจำจังหวัดทุกจังหวัดทั้งนี้เพื่อสำนึกในพระมหากรุณาธิคุณแสดงออกถึงความจงรักภักดีต่อสถาบันกษัตริย์และความเป็นสิริมงคลของประชาชนไทยสร้างภูมิคุ้มกันทางด้านจิตใจทำให้ทุกคนคิดดีทำดีมีจิตเมตตาและเป็นการเสริมสร้างคุณธรรมซึ่งเป็นที่ตั้งของความสามัคคีปัดเป่าโรคภัยไข้เจ็บและสิ่งที่ไม่ดีให้ออกไปจากประเทศไทยและในโอกาสที่วันที่5ธันวาคมของทุกปีเป็นวันชาติและวันพ่อแห่งชาติจึงขอเชิญชวนพุทธศาสนิกชนทุกพื้นที่ร่วมพิธีเจริญพระพุทธมนต์ดังกล่าวโดยพร้อมเพรียงกันตามวัดในแต่ละพื้นที่ที่จัดเตรียมไว้พร้อมกันทั่วประเทศโดยครั้งต่อไปกำหนดจัดพิธีในวันที่5ธันวาคม2563
............
วันเสาร์ที่ 28 พฤศจิกายน 2563
อ.แหม่ม เปิดงานรวมน้ำใจ พญาไทสัมพันธ์
- -
วันที่28พฤศจิกายน2563ศาสตราจารย์นฤมลภิญโญสินวัฒน์รัฐมนตรีช่วยว่าการกระทรวงแรงงานเป็นประธานเปิดงานรวมน้ำใจพญาไทสัมพันธ์ณมัสยิดดารุ้ลอะมานโดยมีท่านอิหม่ามมานิตทองแสงที่ปรึกษาฝ่ายกิจการฮาลาลคณะกรรมการกลางอิสลามแห่งประเทศไทยประธานกรรมการอิสลามประจำมัสยิดให้การต้อนรับพร้อมด้วยส.ส.ภาดาวรกานนท์ประธานสภาวัฒนธรรมคุณผุสดีวงศ์กำแหงผู้อำนวยการสำนักงานเขตราชเทวีและผู้กำกับการสถานีตำรวจนครบาลพญาไทร่วมงานในครั้งนี้ด้วย
รมช.แรงงานกล่าวว่ารู้สึกยินดีเป็นอย่างยิ่งที่มีโอกาสเป็นส่วนหนึ่งได้ร่วมในการจัดงานหารายได้เพื่อการบูรณะซ่อมแชมอาคารมัสยิดดารุ้ลอะมานซึ่งมีประวัติมาอย่างยาวนานถึง150ปีแสดงให้เห็นว่ามัสยิดและชุมชนเป็นอันหนึ่งอันเดียวกันมีความรักสามัคคีมีจิตใจที่เป็นกุศลเฉกเช่นพี่น้องมุสลิมและผู้นับถือศาสนาอื่นๆที่มีจิตกุศลมาร่วมงานมาร่วมบริจาคให้กับการจัดงานในครั้งนี้
อ.แหม่มกล่าวต่อว่าศาสนาอิสลามมีคำสอนอยู่มากมายหนึ่งในนั้นคือการช่วยเหลือซึ่งกันและกันมีความหลากหลายทางอัตลักษณ์และวัฒนธรรมที่แตกต่างกันออกไปแต่ไม่ได้ทำให้ชีวิตและความเป็นอยู่ในสังคมเหล่านี้เปลี่ยนแปลงไปกลับเพิ่มความรักความสามัคคีให้เกิดขึ้นในชุมชนการได้เห็นภาพความประทับใจหลายๆอย่างที่เกิดขึ้นในสังคมของชาวมุสลิมและชาวพุทธนั่นก็คือสังคมแห่งการช่วยเหลือซึ่งกันและกันคือสังคมแห่งความสุข มีหน่วยงานราชการและมีผู้นำชุมชนที่ดีให้การสนับสนุนและสร้างความเชื่อมั่นต่อประชาชนในทุกรูปแบบ ในปีนี้การจัดงานรวมน้ำใจพญาไทสัมพันธ์ประจำปี2563ได้รับความร่วมมือจากพี่น้องมุสลิมและหน่วยงานต่างๆภายในงานมีการออกร้านจำหน่ายอาหารจากแม่บ้านมุสลิมจำนวน80ร้านมีการทดสอบภาคความรู้ความสามารถทางด้านศาสนานอกจากนี้ยังจัดงานมอบโล่ประกาศเกียรติคุณจากจุฬาราชมนตรีให้แก่ผู้ให้การสนับสนุนในกิจการของมัสยิดด้วย
"หากมีสิ่งใดที่กระทรวงแรงงานสามารถช่วยเหลือหรือให้การสนับสนุนก็มีความยินดีอย่างยิ่งเพราะมีหน่วยงานในสังกัดกระทรวงแรงงานที่สามารถส่งเสริมทั้งการฝึกทักษะอาชีพและจัดหางานให้แก่ผู้ที่สนใจติดต่อได้ที่กระทรวงแรงงานซึ่งตั้งอยู่ที่ดินแดง"อ.แหม่มกล่าวทิ้งท้าย